25 Julie

25 Julie is die 206de dag van die jaar in die Gregoriaanse kalender (207de in skrikkeljare). Daar volg nog 159 dae in die res van die jaar.

 Gebeure 
 306 – Konstantyn I word deur sy troepe uitgeroep tot Romeinse keiser.
 1571 – Pous Pius V publiseer die bul Exponi nobis nuper wat die stigting van die Universiteit van Lima aankondig.
 1593 – Koning Henri IV van Frankryk keer terug na die Rooms-Katolieke Kerk en maak daarmee 'n einde aan die godsdiens oorlog in sy land.
 1661 – Die Nederlandse kommandant aan die Kaap, Jan van Riebeeck, skrywe in sy Dagregister dat die eerste lemoene in die Kompanjiestuin in Kaapstad gepluk is
 1712 – Tweede Villmergse-oorlog: In die bloedige Veldslag van Villmergen oorwin die protestantse lede die katolieke lede van die Switserse Bondgenootskap. Meer as 3000 man sneuwel in die veldslag.
 1894 – Aanvang van die Eerste Chinees-Japannese Oorlog.
 1909 – Die Franse vlieënier Louis Blériot word die eerste persoon om die Engelse Kanaal in 'n swaarder-as-lug vliegtuig te oorkruis.
 1943 – Tweede Wêreldoorlog: Benito Mussolini word uit sy pos gedwing deur sy eie Italiaanse Hoofraad en deur Pietro Badoglio vervang.
 1946 – Die VSA toets vir die eerste keer 'n atoombom onderwater by die Bikini-atol.
 1971 – Chris Barnard voer die eerste gekombineerde hart-longoorplanting by Groote Schuur-hospitaal in Kaapstad, Suid-Afrika uit.
 1978 – Die eerste proefbuisbaba, Louise Brown, word gebore.
 1993 – Die St. James-bloedbad vind plaas in Kaapstad. 
 2000 – Air France Concorde  Vlug 4590 stort neer kort nadat dit in Parys opstyg - met 113 sterftes tot gevolg.
 2024 – Slag van Tinzaouaten vind plaas in Mali waartydens Toeareg-rebelle Russiese huursoldate die grootste verlies toedien sedert die 2021 Wagner-groep ontplooiing in die land.

 Geboortes 
 1683 – Pieter Langendijk, Nederlandse damaswewer, stadskunstenaar, dramaturg en digter († 1756).
 1898 – Miemie Louw-Theron, Afrikaanse skrywer († 1992).
 1914 – Woody Strode, Amerikaanse rolprentakteur († 1994).
 1918 – Japie Basson, Suid-Afrikaanse Volksraadslid van die Nasionale Party, Nasionale Unie, Verenigde Party en Progressiewe Federale Party († 2012).
 1923 – Estelle Getty, Amerikaanse aktrise († 2008).
 1928 – Koos Andriessen, Nederlandse ekonoom, bestuurder en politikus († 2019).
 1930 – Rosalind Franklin, 'n Engelse skeikundige en x-straal kristallografis († 1958).
 1930 – Ian Kirkpatrick, Suid-Afrikaanse Springbokrugbyspeler en -afrigter († 2012).
 1932 – Paul J. Weitz, Amerikaanse vlootkaptein, lugvaartingenieur en Nasa-ruimtevaarder († 2017).
 1936 – Glenn Murcutt, Australiese argitek.
 1961 – Katherine Kelly Lang, Amerikaanse aktrise.
 1967 – Matt LeBlanc, Amerikaanse akteur.
 1972 – Masayuki Okano, Japannese sokkerspeler.
 1978 – Louise Brown, die wêreld se eerste proefbuisbaba.
 1982 – Brad Renfro, Amerikaanse rolprentakteur.

 Sterftes 
 1492 – Constantius Chlorus, 52ste keiser van die Romeinse Ryk (* 250).
 1492 – Pous Innocentius VIII, die 213de pous van die Rooms-Katolieke Kerk (* 1432).
 1831 – Maria Szymanowska, Poolse pianis en klassieke komponis (* 1789).
 1834 – Samuel Taylor Coleridge, Engelse filosoof en digter (* 1772).
 1912 – Michael Henry Gallwey, Hoofregter van die Natalse Hooggeregshof (* 1826).
 1924 – Jan Kamp, professor in Nederlandse letterkunde aan die Potchefstroomse Universiteit vir C.H.O. (* 1861).
 1932 – Cyriel Buysse, Vlaamse naturalistiese skrywer en dramaturg (* 1859).
 1934 – Engelbert Dollfuss, Oostenrykse politikus en diktator (* 1892).
 1983 – M.I. Murray, Afrikaanse skrywer, dramaturg en lektrise (* 1899).
 1986 – Vincente Minnelli, Amerikaanse regisseur (* 1903).
 1988 – Judith Barsi, Amerikaanse kinderaktrise (* 1978).
 1992 – Alfred Drake, Amerikaanse akteur en sanger (* 1914).
 2009 – Prof. Tienie van Schoor, Afrikaanse historikus en skrywer (* 1920).
 2014 – Carlo Bergonzi, Italiaanse operatenoor (* 1924).
 2018 – Tom Gouws, Afrikaanse skrywer en akademikus (* 1961).
 2022 – Paul Sorvino, Amerikaanse akteur (* 1939).
 2023 – Jani Allan, Suid-Afrikaanse joernalis en radiokommentator (* 1952).
 2024 – Louis van Schoor, Suid-Afrikaanse  massamoordenaar (* 1950).

 Vakansies, vierings en waarnemingsdae 
 Feesdag van Sint James die Grote

Kategorie:Julie